หุ้นไทยภาคเช้าปิดบวก 4.90 จุด
ดัชนีหุ้นภาคเช้า 15 มี.ค.ปิดที่ระดับ 1,169.26 จุด เพิ่มขึ้น 4.90 จุด มูลค่าการซื้อขาย 18,867.79 ล้านบาท
15 มี.ค. 2555

ดัชนีหุ้นภาคเช้า 15 มี.ค.ปิดที่ระดับ 1,169.26 จุด เพิ่มขึ้น 4.90 จุด มูลค่าการซื้อขาย 18,867.79 ล้านบาท




ดัชนีหุ้นไทยเช้าวันที่ 15 มี.ค. ปรับตัวเพิ่มขึ้นตามตลาดหุ้นภูมิภาค ขณะที่นักลงทุนต่างชาติยังทยอยเข้าซื้อหุ้นไทยต่อเนื่อง ท่ามกลางข่าวการปรับเพิ่มน้ำหนักลงทุนในตลาดหุ้นไทยของดัชนี FTSE ซึ่งจะมีผลบังคับใช้พรุ่งนี้เป็นวันแรก โดยเช้าวันนี้ดัชนีหุ้นไทยยปิดที่ระดับ 1,169.26 จุด เพิ่มขึ้น 4.90 จุด หรือ 0.42% มูลค่าการซื้อขาย 18,867.79 ล้านบาท
5 อันดับหุ้นที่มีมูลค่าการซื้อขายสูงสุด
1. BBL ปิดที่ 183 บาท เพิ่มขึ้น 3.50 บาท หรือ 1.95% มูลค่าการซื้อขาย 1,668.63 ล้านบาท2. SCB ปิดที่ 140 บาท เพิ่มขึ้น 4 บาท หรือ 2.94% มูลค่าการซื้อขาย 1,176.97 ล้านบาท3. KBANK ปิดที่ 154.50 บาท เพิ่มขึ้น 3.50 บาท หรือ 2.32%  มูลค่าการซื้อขาย 1,053.95 ล้านบาท4. PTTEP ปิดที่ 173 บาท ลดลง 2.50 บาท หรือ 1.42% มูลค่าการซื้อขาย 728.58 ล้านบาท5. PTT ปิดที่ 348 บาท ราคาไม่เปลี่ยนแปลง มูลค่าการซื้อขาย 690.05 ล้านบาท 
บริษัทหลักทรัพย์เมย์แบงก์กิมเอ็ง(ประเทศไทย) ระบุว่า ดัชนีหุ้นไทยแกว่งตัวในกรอบระหว่าง 1,160-1,170 จุด โดยได้รับแรงหนุนจากกระแสเงินทุนต่างชาติที่ยังคงหนาแน่นในตลาดหุ้นเอเชียเกิดใหม่ รวมถึงตลาดหุ้นไทย ทั้งนี้นักลงทุนต้องจับตาหุ้นขนาดใหญ่ในกลุ่มธนาคาร ไอซีที และ PTT ซึ่งเข้าร่วมการโรดโชว์กับ CLSA ในสัปดาห์นี้ พร้อมกับการปรับเพิ่มน้ำหนักการลงทุนตลาดหุ้นไทยของดัชนี FSTE ซึ่งจะมีผลบังคับใช้ในวันพรุ่งนี้ 
ทั้งนี้สถาบันภายในประเทศกลับมาซื้อสุทธิเป็นวันแรกในรอบ 10 วันทำการ 690 ล้านบาท ทำให้ยอดขายสุทธิลดลงสู่ระดับ 21,726 ล้านบาท อาจกลายเป็นปัจจัยที่น่าสนใจติดตาม โดยยังคงน้ำหนักการลงทุนหุ้น 60% และถือเงินสด 40% เป็นวันที่ 11 หากดัชนีไม่หลุดแนวรับสำคัญที่ 1130 จุด